অগণন লোকক সোকৰ সাগৰত ডুবাই পৰপাৰলৈ যাত্ৰা কৰা অসমৰ প্ৰাক্তন মুখ্যমন্ত্ৰী তৰুণ গগৈৰ বিয়োগত প্ৰাক্তন প্ৰধানমন্ত্ৰী ডঃ মনমোহন সিঙে গভীৰ শোক প্ৰকাশ কৰিছে। গগৈৰ সহধৰ্মিনী ডলী গগৈলৈ প্ৰেৰণ কৰা এটা শোকবাৰ্তাত ডঃ সিঙে কয়, " মোৰ অসমৰ বন্ধুসকলৰ মাজত তেওঁ মৰমৰ আছিল। তেওঁৰ বিয়োগ আমাৰ বাবে এটা অপূৰণীয় ক্ষতি। এই দুখৰ সময়ত সৰ্বশক্তিমানজনে আপোনালোকক শক্তি দিয়ক"। আনহাতে, আজি পুৱা ৯-৪০ বজাত গুৱাহাটী মেডিকেল কলেজ হাস্পতালৰ পৰা গগৈৰ নশ্বৰ দেহ এখন পুষ্পসজ্জিত বাহনেৰে নিয়া হয়।
